PMIndiaData/PMIndiaSum huggingface dataset:
মহাক্কী সাইন্স, তেক্নোলোজী এন্দ ইন্নোবেসন এদভাইজরী কাউন্সিল (পি এম-এস তি আই এ সি)গী মেম্বরশিংগা লোইননা প্রধান মন্ত্রীনা ৱারী শানখ্রে

ঙসি প্রধান মন্ত্রী নরেন্দ্র মোদীনা মহাক্কী সাইন্স, তেক্নোলোজী এন্দ ইন্নোবেসন এদভাইজরী কাউন্সিল (পি এম–এস তি আই এ সি)গী মেম্বরশিংগা উনখ্রে অমসুংৱারী শানখ্রে । কাউন্সিলনা সাইন্স, তেক্নোলোজী অমসুং ইন্নোবেসনগা মরি লৈনবা ৱাফমশিংগী পাউতাক পীখি অমসুং হায়রিবা থবকশিং অসিদা প্রধান মন্ত্রীগী মঙলানশিং অদু থবক ওইনা পাংথোক্নবগী মতাংদা য়েংশিনগনি । সাইন্স অমসুং তেক্নোলোজীগী মরুওইবা হিরমশিংদা ইন্নোবেসন অমসুং রিসর্সকী থবক ফগৎহন্নবা পায়খৎকদবা তোঙান-তোঙানবা থবকশিংগী মতাংদা কাউন্সিলগী মেম্বরশিংনা প্রধান মন্ত্রীদা পাউদমখি । সাইন্স, তেক্নোলোজী অমসুং ইন্নোবেসনগী মহৈ মীচম মীয়ামদা য়ৌহনগদবনি, মীচমশিংনা নোংমদা থেংনরিবা খুদোংচাদবশিং কোকহনগদবনি অমসুং ভারতকী মীয়াম হিংবদা লাইহনগদবনি হায়না প্রধান মন্ত্রীনা তকশিনখি । মসিগী মতাংদা, মহাক্না কাউন্সিলগী মেম্বরশিংনা মহৈ তমফম শঙশিং, রিসর্স অমসুং দিবলপমেন্ত লেবশিং, উদোক অমসুং সরকারগী বিভাগশিংগী মরক্তা মরি লৈন্ননবা তকশিনখি । একাদেমিক অমসুং রিসর্স ইন্সতিতুৎশিংগী মরক্তা অপনবা লৈহন্দনবা মহাক্না তকশিনখি । স্কুলগী অঙাংশিংগী মরক্তা সাইন্তিফিক তেলেন্ত মশক খঙদোক্নবা অমসুং য়োকখৎনবা চুনবা ফিদা শেমগৎনবা অমসুং জিলাগী থাক্তা অমসুং লমদম-লমদমগী ওইনা মখোয়গা অতল তিনকরিং লেবশিংগা শম্ননবা প্রধান মন্ত্রীনা খঙহনখি । মরুওইবা রিসর্সকী হিরমশিং হায়বদি লৌউ-শিংউগী শেন্থোক হেনগৎহনবা, সিক্কল সেল এনেমিয়া, অমোৎপা লোইশিনবা অমসুং সাইবর সেকুরিতী য়াওনা অরিবা অমসুং জেনিতিক লায়নাশিং লায়েংনবগী লমদা থিজিন্নবা তকশিনখি । মীফম অদুদা প্রধান মন্ত্রীগী প্রিন্সিপাল সাইন্তিফিক এদভাইজর, প্রোফেসার কে বিজয় রাঘবন, কাউন্সিলগী মেম্বরশিং অমসুং ভারত সরকারগী সেনিয়র ওফিসিয়েলশিং শরুক য়াখি । c
মন্ত্রীমন্দলনা ভারত অমসুং স্বিৎজরলেন্দগী মরক্তা এয়র সর্ভিসেস এগ্রীমেন্ত এমেন্দ তৌনবা প্রোতোকোলদা খুৎয়েক পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা এয়র সর্ভিসেসকা মরী লৈননা স্বিস ফেদরেল কাউন্সিল অমসুং ভারত সরকারগী মরক্তা য়ানা চেরোল এমেন্দ তৌনবা প্রোতোকোলদা খুৎয়েক পীনবা অমসুং আর্তিকল ১৭কী মতুং ইন্না ফোর্সতা এয়র সর্ভিসেস এগ্রীমেন্ততা এমেন্দমেন্তশিং পুরক্নবগীদমক স্বিৎজরলেন্দগা লোয়ননা দিপ্লোমেতিক নোৎশিং একচেঞ্জ তৌবদা অয়াবা পীখ্রে। ভারত অমসুং স্বিৎজরলেন্দগী মরক্তা এয়র সর্ভিসেস এগ্রীমেন্ততা এমেন্দমেন্তশিংনা সিভিল এভিয়েসন সেক্তরদা দিবেলপমেন্ত পুরক্লগনি। মসিনা নাকল অনিমক্কী কেরিয়রশিংদা অহেনবা সেফতী অমসুং সেক্যুরিতীগী খুদোংচাবশিং ফংহল্লগনি।
কম্পিতিতিব কম্মিসন ওফ ইন্দিয়া (সি.সি.আই.) অমসুং এদমিনিস্ত্রেতিব কাউন্সিল ফোর ইকনোমিক দিফেন্স ওফ ব্রাজিল (সি.এ.দি.ই.)গী মরক্তা এম.ও.য়ু.

ঙসি প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দল মীফমনা কম্পিতিতিব কম্মিসন ওফ ইন্দিয়া (সি.সি.আই.) অমসুং এদমিনিস্ত্রেতিব কাউন্সিল ফোর ইকনোমিক দিফেন্স ওফ ব্রাজিল (সি.এ.দি.ই.)গী মরক্তা মেমোরেন্দম ওফ অন্দরস্তেন্দিং (এম.ও.য়ু.) অয়াবা পীখ্রে। কম্পিতিতিব এক্ত, ২০২০১গী সেক্সন ১৮না এক্ত অসিগী মখাদা মথৌশিং পাঙথোকপা নত্ত্রগা ফঙ্কসন তৌনবগীদমক সি.সি.আই.না মপাল লৈবাক অমা হেক্তগী এজেন্সী অমা হেক্তগা লোইননা মেমোরেন্দম নত্ত্রগা এরেঞ্জেমন্ত অমা হেক্তা তৌবা য়াই। মসিগী মতুং ইন্না সি.সি.আই.না মখাদা পীরিবা এম.ও.য়ু তরুক অসি ইনখ্রে: ফেদরেল ত্রেদ কম্মিসন (এফ.তি.সি.) অমসুং দিপার্তমেন্ত ওফ জস্তিস (দি.ও.জে.), য়ু.এস.এ. দিরেক্তর জেনরেল কম্পিতিসন, য়ুরোপিয়ন য়ুনিয়ন ফেদরেল এন্তিমোনোপোলী সর্ভিস, রুসিয়া অস্ত্রেলিয়ন কম্পিতিসন এন্দ কঞ্জুমর কম্মিসন অমসুং কম্পিতিসন ব্যুরো, কেনেদা অমসুং ব্রিক্স কম্পিতিসন ওথোরিতীজ হৌজিক্কী প্রপোজেল অসি সি.সি.আই. অমসুং সি.এ.দি.ই.গী মরক্তা মান্নবা এম.ও.য়ু. অমা খুৎয়েক পীনবগা মরী লৈনৈ।
জলিয়ানৱালা বাঘকী মীহাৎতা লৈখিদ্রবা অথৌবশিংগী মফমদা প্রধান মন্ত্রীনা ইকাই খুম্নবা উৎখ্রে

জলিয়ানৱালা বাঘকী মীহাৎতা লৈখিদ্রবা অথৌবশিংগী মফমদা প্রধান মন্ত্রী শ্রী নরেন্দ্র মোদীনা ইকাই খুম্নবা উৎখ্রে। প্রধান মন্ত্রীনা হায়খি, “ঙসি, ঐখোয়না তমথিরবা জলিয়ানৱালা বাঘকী মীহাৎকী চহী ১০০ শুবা কুমওন পাংথোক্লিবা অসিদা, লাইবক থিবা নুমিৎ অদুদা লৈখিদ্রবা অথৌবশিং অদুগী মফমদা ভারতনা ইকায় খুম্নবা উৎচরি। মখোয়না লান্থেংনখিবা অমদি কত্থোকখিবা অদু কৈদৌনুংদা কাওররোই। মখোয়বু নীংশিংবনা ঐখোয়বু মখোয়না চাউথোকচগদবা ভারত অমা শেমগৎনবা থবক পায়খৎপদা পুক্নিং থৌগৎপীরি।”
প্রধান মন্ত্রীনা ইন্দোনেসিয়াগী রাস্ত্রপতিগা উনখ্রে

অসিয়ান অমসুং ইস্ত এসিয়া সমিৎকী নাকলদা ২০১৯গী নবেম্বর ৩দা বেঙ্কোক্তা প্রধান মন্ত্রী শ্রী নরেন্দ্র মোদীনা ইন্দোনেসিয়াগী রাস্ত্রপতি জোকো ৱিদোদো উনখ্রে। ইন্দোনেসিয়াগী রাস্ত্রপতি ওইনা মহাক্কী অনিসুবা তার্ম হৌবদা পি এম মোদীনা রাস্ত্রপতি ৱিদোদো থাগৎখি অমসুং মালেমগী খ্বাইদগী চাউবা গনতন্ত্র চৎপা লৈবাক অনি ওইনা দিফেন্স, সেক্যুরিতী, চৎথোক-চৎশিন, ললোন-ইতিক অমসুং ইনভেস্তমেন্তগী হিরমশিংদা ইন্দোনেসিয়াগা পুন্না ভারতনা থবক তৌমিন্নরি। ভারত অমসুং ইন্দোনেসিয়া য়াম্না নক্নবা সমুদ্রগী য়ুম্লোন্নবশিংনি, ইন্দো-পেসিফিক লমদমদা সমুদ্রগী মতেং পীনদুনা শান্তি, সেক্যুরিতী অমসুং চাউখৎপা পুরক্নবা পুন্না থবক তৌমিন্নবা লুচিংবা অনিনা য়ানখি। এক্সত্রিমিজম অমসুং তেরোরিজমগী অকিবশিং লুচিংবা অনিনা খন্নখি অমসুং মসিগী খুদোংচাদবা অসি থেংন্নবা নাকল অনিগী অমসুং মালেমগী ওইনা পুন্না থবক তৌমিন্নবা হায়না য়ানখি। লৈবাক অনিগী ললোন-ইতিক হেনগৎহন্নবা অমসুং ভারতকী ফর্মাস্যুতিকেল, ওতোমেতিব অমসুং লৌউ-শিংউগী পোৎথোকশিং য়োন্নবা কৈথেলগী দরকার ওইবা অদু পনখি। ভারতকী কম্পেনীশিংনা ইন্দোনেসিয়াদা শেন থাদরিবা অদু পনখি, ইন্দোনেসিয়াগী কম্পেনীশিংনা ভারত্তা শেন থাদবা য়াবা খুদোংচাবশিং থিনবা প্রধান মন্ত্রীনা খঙহনখি। মথং চহিদা খুদোংচাবা অমা য়েংলগা ভারত্তা লাক্নবা প্রধান মন্ত্রী মোদীনা রাস্ত্রপতি ৱিদোদোদা চেবাউ পীখি। ইন্দোনেসিয়াগা লৈনরিবা অচেৎপা মরুপ-মপাং ওইবগী মরি অসি ভারতনা মরুওইনা লৌরি। চৎলিবা চহি অসিদা, ভারত অমসুং ইন্দোনেসিয়া দিপ্লোমেতিক মরি লৈনবগী ৭০শুবা থৌরম পাংথোক্লি।
প্রধান মন্ত্রীনা কবুলগী কার্তি পরৱন গুরুদ্বারাদা চত্থখিবা মিনুংশি চেন্দবগী মওংদা তেরোরিস্তশিংনা লান্দাখিববু নুংঙাইতবা ফোংদোকখ্রে

প্রধান মন্ত্রী শ্রী নরেন্দ্র মোদীনা আফঘানিস্তানগী কবুলগী কার্তি পরৱন গুরুদ্বারাদা চত্থখিবা মিনুংশি চেন্দবগী মওংদা তেরোরিস্তশিংনা লান্দাখিববু নুংঙাইতবা ফোংদোকখ্রে। মহাক্না দিভোতীশিংদা শোইদ-ঙামদবা অমসুং অনা অয়েক য়াদবা ওইরসনু হায়না নিজখি। প্রধান মন্ত্রীনা ত্বীৎ তৌখিঃ "কবুলগী কার্তি পরৱন গুরুদ্বারাদা চত্থখিবা মিনুংশি চেন্দবগী মওংদা তেরোরিস্তশিংনা লান্দাখিববু অদুক্কী নুংঙাইতবা পোকই। ঐহাক্না অসিগুম্বা মিনুংশি লৈতনা লান্দাবগী থৌওং অসি য়ানিংদে, অমসুং দিভোতীশিংদা শোইদ-ঙামদবা অমসুং অনা অয়েক য়াদবা ওইরসনু হায়না নিজরি।"
পি.এম.না ভেক্সিন মশিং দোজ করোর ২০০ লান্থোরকপদা প্রজাশিংদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা সাইন্সতা চাউনা থাজবা থম্মি উৎখিবা অমসুং কোবিদ-১৯ ভেক্সিন দোজ করোর ২০০গী অখন্নবা মশিং লান্থোরকপা অসিদা ভারতকী মীয়ামদা থাগৎপা ফোঙদোকখ্রে। মহাক্না কেম্পেন অসিদা দোক্তর, নর্স, ফ্রন্তলাইন ৱার্কর, বিজ্ঞানিক, ইনোভেতর অমসুং ওন্তপ্রিনোরশিংগী থৌনা অমসুং অখাং কনবা অসিসু থাগৎপা ফোঙদোকখি। প্রধান মন্ত্রীনা কেন্দ্রগী হকশেল মন্ত্রী শ্রী মনসুখ মন্দাবিয়ানা লাউথোকখিবা অদুগী পাউখুম ওইনা ত্বিত তৌখি: “ভারতনা অমুক হন্না পুৱারী শেম্বা ঙম্লে! ভেক্সিন দোজ করোর ২০০গী অখন্নবা মশিং লান্থোরকপা অসিদা ভারত মচা পুম্নমক্তা নুংঙাইবা ফোঙদোকচরি। চাউবা অমসুং খোঙজেলদা লম্বা লৈত্রবা ভারতকী ভেক্সিনেসন দ্রাইবতা শরুক তমখিবা মীওইশিংগীদমক চাউথোকচবা পোকই। মসিনা কোবিদ-১৯গী মায়োক্তা চংশিল্লিবা মালেমগী লান্থেং অসিবু মপাঙ্গল কনখৎহল্লি। ভেক্সিন রোলআউত মনুংদা ভারতকী মীয়াম্না সাইন্সতা চাউনা থাজবা থম্মি হায়না উৎখি। ঐখোয়গী দোক্তর, নর্স, ফ্রন্তলাইন ৱার্কর, বিজ্ঞানিক, ইনোভেতর অমসুং ওন্তপ্রিনোরশিংনা শাফবা মালেম অমা ওইহনবদা মরু ওইবা থৌদাং লৌখি। মখোয়গী থৌনা অমসুং অখাং কনবা মতৌ অসিবু ঐহাক্না থাগৎলি।”
প্রধান মন্ত্রীনা নেস্নেল তেক্নোলোজী নুমিৎতা সাইন্তিস্তশিংবু ইকাই খুম্নবা উৎখ্রে

প্রধান মন্ত্রী শ্রী নরেন্দ্র মোদীনা নেস্নেল তেক্নোলোজী নুমিৎতা সাইন্তিস্তশিং অমসুং তেক্নোলোজীগী লমদা থৱায় য়াওবশিংগীদমক থাগৎপা ফোংদোকখ্রে। ত্বীতকী পরিং অমদা প্রধান মন্ত্রীনা হায়খি: “নেস্নেল তেক্নোলোজী নুমিৎ অসিদা, ঐখোয়না সাইন্তিস্তশিংগী হোৎনবা কনবা অমসুং অখাঙ-কনবা অমদি তেক্নোলোজীগী লমদা থৱায় য়াওবশিংগীদমক থাগৎপা ফোংদোকচরি। ভারতনা সাইন্তিফিক অমসুং তেক্নোলোজিকেলগী শক্তি উৎতুনা ১৯৯৮তা চাওথোক্না পোখ্রান চাংয়েং তৌখিবা ঐখোয়না নিংশিংলি। মুক্নবা ফিভম কয়াদা, ঐখোয়গী সাইন্তিস্তশিং অমসুং ইন্নোভেতরশিংনা মতম পুম্বা থেংনদুনা অমসুং মুক্নরিবা অসিবু ঙম্ননবা হোৎনদুনা লাকখি। হৌখিবা চহি কয়া অমদগী মখোয়না কোবিদ-১৯ অসিবু লান্থেংননবা কন্না হোৎনদুনা লাকখি। ঐহাক্না মখোয়না হোৎনরিবা অমসুং মথৌনা অসিবু থাগৎচরি।
৩১ শুবা কেন্দ্রগী হিন্দী কমিতী প্রধান মন্ত্রীনা ময়াই তাংবল লৌদুনা পাংথোকখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ঙসি নই দিল্লীদা কেন্দ্রগী হিন্দী কমিতীগী ৩১ শুবা মীফম পাংথোকখ্রে। মহাক্কী ৱারোল পীবদা প্রধান মন্ত্রীনা কমিতীগী মেম্বরশিংদা মখোয়গী ক্রিয়েতিব অমসুং প্রাক্তিকেল ওইরবা ৱাফমশিং ফোংদোকপীরকপগীদমক নুংঙাইবা ফোংদোকখি। মহাক্না শাফু পীরদুনা হায়খি মদুদি হিন্দী লোন অসি নুংতিগী ঙাংনরিবা লোন ওইনা শন্দোক্কদবনি অমসুং কমপ্লেক্স ওইবা তেক্নিকেল তর্মশিং অদু লৌথোক্কদবনি ওফিসিএলগী ওইবা পান্দমগীদমক নাতৈ চাদববা মওংদা শিজিন্নবা তোক্কদবনি। সরকার অমসুং খুন্নাইগী মরক্তা হিন্দী শিজিন্নবদা লৈরিবা অহাংবা অদু মেনশিন্নবগী মাইকৈদা থবক তৌনবা অকনবা ৱাফম ফোংদোক্লদুনা, প্রধান মন্ত্রীনা হায়খি মদুদি অসিগুম্বা খোংজং অসি চংশিনবদা মহৈ-মশিংগী লোইশঙশিংনা মতেং ওইনবা য়াই। মালেম অপুনবদগী মহাক্না খঙলক-উরকখিবশিং অদু পল্লদুনা প্রধান মন্ত্রীনা মীহুৎশিং অদুদা থাজবা পীখি মদুদি হিন্দী য়াওনা ঐখোয়না ভারতকী লোন পুম্নমক্কী মতেংগা লোইননা মালেম পুম্নমক্কা শম্নবা ঙমগনি। অসুম্না প্রধান মন্ত্রীনা হায়খি মদুদি তমিলগুম্বা মালেমগী খ্বাইদগী লিরবা লোনশিংগদমক্তা ভারতনা চাউথোকপা পোকচৈ। মহাক্না মসিসু হায়খি মদুদি লৈবাক অসিগী লোন অপুনবনা হিন্দীবু মপুং ফাহনবা ঙমগনি। মসিগী মতাংদা প্রধান মন্ত্রীনা সরকারগী খোংথাং ‘এক ভারত শ্রেস্থ ভারত’কী মতাংদসু পনখি। গৃহ মন্ত্রী শ্রী রাজনাথ সিংহ, সেক্রেতরী (রাভাষা)না তরাম্না ওকপগী ৱারোল পীরবা মতুংদা এজেন্দাগী মতুং ইন্না তোঙান তোঙানবা হিরমশিংদা পাইখৎখিবশিংগী একাউন্ত অমা পুথোকখি। তোঙান তোঙানবা মীহুৎশিংনা হিন্দী শন্দোক্নবগী মাইকৈদা মখোয়গী ৱাখল্লোনশিং ফোংদোক্নখি। থৌরম অদুদা প্রধান মন্ত্রী নরেন্দ্র মোদীনা সেন্ত্রেল হিন্দী দাইরেক্তোরেৎনা পুথোকপা গুজরাত-হিন্দী দিকস্নারীসু ফোংখি। অরুনাচল প্রদেশ, হিমাচল প্রদেশ অমসুং গুজরাতকী মুখ্য মন্ত্রীশিং অমসুং কমিতীগী অতৈ মীহুৎ কয়াসু পুং অনিরোম চৎথখিবা মীফম অদুদা শরুক য়াখি।
পি.এম.না পি.ভি. নরসিমহা রাওগী মপোক কুমওন্না লাকপদা মহাক্না শরুক তমখিবা অদুবু নীংশিংখ্রে

প্রধান মন্ত্রী, শ্রী নরেন্দ্র মোদীনা হান্নগী প্রধান মন্ত্রী শ্রী পি.ভি. নরসিমহা রাওগী মপোক কুমওন্না লাকপদা মহাকপু ইকাই খুম্নবা উৎখ্রে। প্রধান মন্ত্রীনা ত্বিত তৌখি: “ঐখোয়গী হান্নগী পি.এম. শ্রী পি.ভি. নরসিমহা রাওজীবু মহাক্কী মপোক কুমওন্না লাকপদা ইকাই খুম্নবা উৎচরি। লৈবাক অসি খুমাংচাউশিনহনবদা মহাক্না চাউনা শরুক তমখিবা অদুগীদমক ভারতনা মঙোন্দা তৌবীমল খঙবা উৎচরি। মহাক অসি অথোইবা স্কোলর অমসুং ইন্তেলেকচুএল অমসু ওইরমখি।”
প্রধান মন্ত্রীনা রানি লক্ষমিবাইবু মহাক্কী মপোক কুমওন্দা খুরুমখ্রে

প্রধান মন্ত্রী শ্রী নরেন্দ্র মোদীনা রানি লক্ষমিবাইবু মহাক্কী মপোক কুমওন্দা ইকায় খুম্নবা উৎখ্রে। ত্বীৎ অমদা প্রধান মন্ত্রীনা হায়খি; “ঐহাক্না মথৌনা লৈবি রানি লক্ষমিবাইবু মহাক্কী মপোক কুমওন্দা খুরুমজরি। ভারতকী পুৱারীদা মহাক্কী অখন্নবা মফম অমা লৈরি। মহাক্কী থৌনা ফবা অদু জেনরেসন কয়ানা কাওররোই। ভারতকী দিফেন্স সেক্তরবু ইনোৎ পীবগা মরী লৈনবা থৌরমশিং শরুক য়ানবগীদমক ঐহাক ঙসি ঝান্সিদা লৈনবা আশা তৌরি।”
পি.এম.না বজরঙ্গ পুনিয়াবু তোকিও ওলিম্পিক্স ২০২০দা রেস্তলিংদা ব্রোঞ্জ মেদল ফংলকপদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা বজরঙ্গ পুনিয়াবু তোকিও ওলিম্পিক্স ২০২০দা রেস্তলিংদা ব্রোঞ্জ মেদল ফংলকপদা হরাওবা ফোংদোকখ্রে। ত্বীত অমদা প্রধান মন্ত্রীনা হায়খি; #Tokyo2020গী পাউ তাবদা নুঙাইজৈ! @BajrangPunia মিৎয়েং হোংফম লৈতনা লম্বা পাখি। ভারত মচা পুম্ববু চাউথোকপা ফাউহনবা অমসুং হরাওবা পীবিরিবা অদোম্না মায় পাক্লকপদা নুঙাইবদা ফোংদোকচরি।
বাইওদাইভর্সিতী কঞ্জার্বেসনগী লমদা ভারত অমসুং নেপালগী মরক্তা এম.ও.য়ু. অমা খুৎয়েক পীননবা কেন্দ্রগী মন্ত্রী মন্দলনা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা কোরিদোর অমসুং ইন্তরলিঙ্কিং এরিয়াশিং হান্নগী ফীভমদা হঞ্জিলহনবা অমসুং লৈবাক অনিগী মরক্তা ৱাখল-লৌশিং অমসুং খ্বাইদগী ফবা থৌওংশিং তাথোক তাশিন তৌনবা য়াওনা উমং, ৱাইল্দলাইফ, অকোয়বগী ফীভম, বাইওদাইভর্সিতী ঙাক শেনবা অমসুং অইং অশাগী খল হোংলকপগী লমদা খুশম্ননা চৎমিন্নবা অমদি মতেং পাংনবগী ফীভম কনখৎহন্নবা মীৎয়েঙদা এনভাইরনমেন্ত, ফোরেস্ত এন্ত ক্লাইমেৎ চেঞ্জ মন্ত্রালয়বু নেপাল লৈঙাক্কা লোয়ননা বাইওদাইভর্সিতী কন্নবগী লমদা এম.ও.য়ু. অমা খুৎয়েক পীননবা অয়াবা পীখ্রে‍। এম.ও.য়ু. অসিনা কোরিদোর অমসুং ইন্তরলিঙ্কিং এরিয়াশিং হান্নগী ফীভমদা হঞ্জিলহনবা অমসুং ৱাখল-লৌশিং অমসুং খ্বাইদগী ফবা থৌওংশিং তাথোক তাশিন তৌনবা য়াওনা উমং, ৱাইল্দলাইফ, অকোয়বগী ফীভম, বাইওদাইভর্সিতী ঙাক শেনবা অমসুং অইং অশাগী খল হোংলকপগী লমদা থবক তৌরিবা কাঙবুশিংগী মরক্তা তেংবাংনবগী ফীভম ফগৎহনবদা মতেং পাংগনি‍।
প্রধান মন্ত্রী হয়েং উত্তর প্রদেশকী ঝান্সীদা চৎকনি

প্রধান মন্ত্রী শ্রী নরেন্দ্র মোদী ২০১৯গী ফেব্রুৱরী ১৫দা ঝান্সীদা চৎকনি। প্রধান মন্ত্রীনা ঝান্সীদা দিবেলপমেন্ত প্রোজেক্ত কয়া শঙ্গাগনি নত্ত্রগা উরেপ উয়ুং তমগনি। উত্তর প্রদেশকী ঝান্সীদা প্রধান মন্ত্রীনা দিফেন্স কোরিদোরগী উরেপ উয়ুং তমগনি। ঙাকশেলগী পোত্থোক পুথোকপদা ভারত অসি মরোমদোম লেপ্পা ঙমজনবা ভারত সরকারনা লৈবাক অসিদা দিফেন্স কোরিদোর অনি লিংখৎনবা ৱারেপ লৌরে, অমনা তামিল নাদুদা অদুগা অতোপ্পা অমনা উত্তর প্রদেশতা। ঝান্সী অসি উত্তর প্রদেশ দিফেন্স কোরিদোরগী নোদেল পোইন্ত তরুক্কী মনুংদা অমনি। ২০১৮গী ফেব্রুৱরীদা পাংথোকখিবা উত্তর প্রদেশ ইনবেস্তর মীৎ মনুংদা প্রধান মন্ত্রীনা অসিগুম্বা কোরিদোর অমা উত্তর প্রদেশকী বুন্দেলখন্দ লমদমদা শেমগৎনবা লাওথোকখি। প্রধান মন্ত্রীনা ঝান্সী–খাইরার সেক্সনগী কিলোমীতর ২৯৭ শাংবা সেক্সনগী ইলেক্ত্রিফিকেসন হৌদোক্কনি। ইলেক্ত্রিফিকেসন অসিনা ত্রেনগী খোংজেল হেঙ্গৎহল্লগনি, কার্বোন থাদোকপগী চাং হন্থরগনি। মহাক্না নোংচুপ থংবা উত্তর প্রদেশতা অপনবা য়াওদনা পাৱর সপ্লাই ফংহন্নবা ৱেস্ত–নোর্থ ইন্তর–রিজন পাৱর ত্রান্সমিসন স্ত্রেংথনিং প্রোজেক্তসু জাতিদা কত্থোক্কনি। প্রধান মন্ত্রীনা পহারী দাম মোদর্নাইজেসন প্রোজেক্ত শঙ্গাগনি। পহারী দাম অসি ঝান্সী জিলাদা চেল্লিবা ধাসন তুরেল শাবা ৱাতর স্তোরেজ দাম অমনি। মীপুম খুদিংমক্তা থক্নবা ঈশিং ফংহন্নবা সরকারগী মীৎয়েং অদুগী পরিংদা প্রধান মন্ত্রীনা বুন্দেলখন্দ রিজনগী রুরেল এরিয়াশিংগীদমক পাইপ ৱাতর স্কিমগী উরেপ উয়ুং তমগনি। প্রোজেক্ত অসিগী পান্দমদি ইকং মায়োক্নরিবা বুন্দেলখন্দ রিজন্দা ৱাতর সপ্লাই ফংহনবনি। প্রধান মন্ত্রীনা অমরুতকী মখাদা ঝান্সী সিতী দ্রিঙ্কিং ৱাতর স্কিম ফেজ-IIগী উরেপ উয়ুংসু তমগনি। প্রধান মন্ত্রীনা ঝান্সীদা কোচ রিফর্বিশিং ৱার্কশোপকী উরেপ উয়ুং তমগনি। ফেসিলিতী অসিনা বুন্দেলখন্দ রিজন্দা থবক ফংহন্নবগী খুদোংচাবা পীরগনি। প্রধান মন্ত্রীনা কিলোমীতর ৪২৫ শাংবা ঝান্সী–মানিকপুর অমসুং ভিমসেন–খাইরার রেলৱে লাইনগী দব্লিংগী উরেপ উয়ুং তমগনি। মসিনা ত্রেনগী মুবমেন্ত লাইথোকহনবতা নত্তনা বুন্দেলখন্দ রিজনগী অপুনবা চাউখৎ থৌরাংদসু মতেং ওইরগনি। প্রধান মন্ত্রী শ্রী নরেন্দ্র মোদীনা মমাংদা উত্তর প্রদেশকী বৃন্দাবন অমসুং বরানসিদা খুদোংচাবা মরাংকাইনা ফংদ্রবা স্কুলশিংগী অঙাংশিংদা বিল্লিয়ন ৩শুবা চাক্লেন পীজনবা অমসুং প্রভাসী ভার্তীয় দিবসতা মথংশিৎনা চৎখি।
পি.এম.না ওজাশিংদা তিচরস দেগী হরাওবা ফোংদোকখ্রে; হান্না রাস্ত্রপতি ওইবিরম্বা দাঃ সর্বেপল্লি রাধাকৃষ্ণননবু মহাক্কী মপোক কুমওন্দা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা তিচরস দেগী থৌরমদা ওজাশিংদা হরাওবা ফোংদোকখ্রে। প্রধান মন্ত্রীনা হান্না রাস্ত্রপতি ওইবিরম্বা দাঃ সর্বেপল্লি রাধাকৃষ্ণননবু মহাক্কী মপোক কুমওন্দা ইকাই খুম্নবা উৎখি। ত্বীতকী পরিং অমদা, প্রধান মন্ত্রীনা হায়খি; “তিচরস দে নুমিৎ অসিদা, নৌজরিবা ৱাখলবু শেমগৎপদা চাউরবা থৌদাং লৌবিরিবা,ওজাশিং পুম্বদা হরাওবা ফোংদোকচরি। কোবিদ-১৯গী মতম অসিদা ওজাশিংনা অনৌবা ৱাখলশিং পুথোক্তুনা মহৈরোইশিংবু লেপ্পা লৈতনা মহৈ তম্বিনবা হোৎনরিবা অসিবু থাগৎপা ফোংদোকচরি। ঐহাক্না দাঃ এস. রাধাকৃষ্ণননবু মহাক্কী মপোক কুমওন্দা ইকাই খুম্নবা উৎচরি অমসুং মহাক্কী মহৈ-মশিং অমসুং লৈবাক্কীদমক লৌবিখিবা থৌদাংশিং নিংশিংজরি”।
মন্ত্রীমন্দলনা নেস্নেল অর্বান হাউজিং ফন্দ শেমগৎপা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা লুপা কোতী ৬০,০০০গী ওইবা নেস্নেল অর্বান হাউজিং ফন্দ (এনয়ুঐছএফ) শেমগৎপদা মসিগী ওইবা অয়াবা পখ্রে । মিনিস্ত্রী ওফ হাওজিং এন্দ অর্বান এফিয়ার্সকী মখাদা সোসাইতিজ রেজিস্ত্রেসন এক্ত, ১৮৬০গী মখাদা রেজিস্তার তৌখিবা ওোনোমস বোদী অমা ওইরিবা বিলদিং মেতরিয়েল্স এন্দ তেক্নোলোজী প্রমোসন কাউন্সিল (বিএমতিপিসি)দা ফন্দ অসি তুংশিনগনি । মিনিস্ত্রী অসিনা হৌজিক ফাওবদা প্রধানমন্ত্রী অৱাস য়োজনা (অর্বান)গী মখাদা য়ুম লাখ ৩৯.৪ সেঙ্কসন তৌখ্রে । মসিমক রাজ্যশিং অমসুং য়ুতিশিংদগী অফবা পাওখুম অমনি, চাওরাক্না থা খুদিংগী য়ুম লাখ ২-৩ সেঙ্কসন তৌরি । য়ুম লাখ ১৭ হেন্না মখোং হৌগৎলে অমসুং চাওরাক্না য়ুম লাখ ৫ মপুং ফানা শাবা লোইশিনখ্রে । প্রধানমন্ত্রী অৱাস য়োজনা (অর্বান)গী মখাদা ক্রীদিত লিঙ্ক সবসিদী স্কিম (সিএলএসএস)গী মখাদা ইদবল্যুএস/ এলআইজি/ এমআইজি বেলিফিসরিশিংগী লোনগী শেনফম অদু বেঙ্কশিং/ ঐছএফসিশিংনা সেঙ্কসন তৌরি । স্কিম অসিগী মখাদা হৌখিবা থা ৮দা চাওরাক্না হাউজিং লোন ৮৭,০০০ সেঙ্কসন তৌখ্রে অমসুং এপ্লিকেসন ৪০,০০০ হেন্না অয়াবা পীনবা থৌরাং তৌরে । ইং ২০২২দা লৈবাক অসিনা নিং তম্বা ফংখিবগী ৭৫শুবা চহি মপুং ফারকপগী তঞ্জাদা য়ুম কোতী ১.২ শানবা পান্দম থম্লি । লাক্কদৌরিবা চহি মরি অসিদা এনয়ুঐছএফনা শেল খোমজিনবগী থবক তৌগনি, মদুনা বেনিফিসরি লিঙ্ক কন্সত্রক্সন (বিএলসি), এফোর্দেবল হাওজিং ইন পার্তনরশিপ (এঐছপি), ইন-সিতু স্লম রিদিব্লপমেন্ত (আইএসএসআর) অমসুং ক্রীদিত লিঙ্ক সবসিদী স্কিম (সিএলএসএস)গুম্বা তোঙান তোঙানবা স্কিমশিং মখা তানা লৈথবা ঙমহন্নবা কেন্দ্রগী মতেং ফংবদা লাইথোকহন্দুনা অর্বান এরিয়াদা য়ুমগী অৱাৎপা লৈরিবা অদু অরাইবা মওংদা মপুং ফাহনবা ঙম্লগনি ।
পি.এম.না মীয়ামদা হর ঘর তিরঙ্গা ঈহৌবু মপাঙ্গল কলহন্নবা ৱাফম থমখ্রে

প্রধান মন্ত্রী শ্রী নরেন্দ্র মোদীনা মীয়ামগী মফমদা হর ঘর তিরঙ্গা ঈহৌবু মপাঙ্গল কলহন্নবা ৱাফম থমখ্রে‍। মনীং তমবা ভারতকী ফিরাল অমগীদমক মঙ মঙখিবা মীওইশিংগী শিংথানিংঙাই ওইরবা থৌনা অমদি হোৎনরমবশিংবুসু শ্রী মোদীনা নীংশিংখি‍। ঐখোয়গী মচু অহুমগী ফিরালগী মরী লৈনবা কম্মিতীগী অকুপ্পা ৱারোল অমসুং পন্দিৎ নেহরুনা অহানবা ওইনা পাইহনখিবা মচু অহুমগী ফিরালনচিংবা পুৱারীগী তাঙ্কক্তগী পুক্নিং চিংশিন্নিংঙাই ওইরবা পোৎলমশিংসু মহাক্না ময়ামগী মফমদা পুথোরকখি‍। জুলাই ২২ অসি ঐখোয়গী পুৱারীগা অখন্নবা মরী লৈনৈ মরমদি ১৯৪৭গী নুমিৎ অসিদা ঐখোয়গী জাতিগী ফিরাল লেপ্নখিবনি হায়না মহাক্না হায়খি‍। ত্বী পরিং অমদা প্রধান মন্ত্রীনা হায়খি; “ঐখোয়না অজাদি কা অমৃৎ মহোৎসব পাঙথোক্লিবা চহি অসিদা ঐখোয় হর ঘর তিরঙ্কা ঈহৌবু কনখৎহল্লসি‍। অদোমগী য়ুমদা ওগস্ত ১৩দগী ১৫ ফাওবগী মরক্তা মচু অহুমগী ফিরাল চিংখৎপিয়ু নৎত্রগা থেৎপিয়ু‍। ঈহৌ অসিনা ঐখোয়গা জাতিগী ফিরালগা লৈনরিবা মরী হেন্না চেৎশিলহনগদৌরিবনি‍।” “ঙসি, জুলাই ২২ অসি ঐখোয়গী পুৱারীগা অখন্নবা মরী লৈনৈ‍। ইং ১৯৪৭গী নুমিৎ অসিমক্তদা ঐখোয়গী জাতিগী ফিরাল লেপ্নখিবনি‍। ঐখোয়গী মচু অহুমগী ফিরালগী মরী লৈনবা কম্মিতীগী অকুপ্পা ৱারোল অমসুং পন্দিৎ নেহরুনা অহানবা ওইনা পাইহনখিবা মচু অহুমগী ফিরালনচিংবা পুৱারীগী তাঙ্কক্তগী পুক্নিং চিংশিন্নিংঙাই ওইরবা পোৎলমশিংসু মহাক্না ময়ামগী মফমদা লান্থোকচরি‍।” “ঙসি, ঐখোয়না লোইলম লৈঙাক্কী মায়োক্তা লান্থেংনরিঙৈ মতমদা মনীং তমবা ভারতকী ফিরাল অমগীদমক মঙ মঙখিবা মীওইশিংগী শিংথানিংঙাই ওইরবা থৌনা অমদি হোৎনরমবশিংবু ঐখোয়না নীংশিংলি‍। ঐখোয়না মখোয়গী মঙলানবু মঙফাওনহন্নবা অমসুং মখোয়না পামজরমবা ভারত অদু শেমগৎনবগী ফিরেপ অমুক নৌহৌননা লৌরি‍।”
অরুনাচল প্রদেশকী ফজরবা কল্চরদা প্রধান মন্ত্রীনা পুক্নিং থৌগৎখ্রে

অরুনাচল প্রদেশতা লৈরিবা জাতি খুদিংমক্কা শাগোন্নরিবা ওরিজিনেল ফোল্ক সোঙ্গশিং অমদি জগোইশিং অসি পল্লদুনা সাজোলঙ্গ মীয়ামগী কজালঙ্গ খুঙ্গংদা চৎপগী খোঙচৎ অদুগী মরমদা শ্রী কিরেন রিজুজুনা ত্বিত তৌরকখিবা অদু প্রধান মন্ত্রী শ্রী নরেন্দ্র মোদীনা তেগ তৌখ্রে৷ প্রধান মন্ত্রীনা ত্বিত তৌখি "ঐখোয়গী লো মন্ত্রী @কিরেন রিজুজুসু ময়াম্না শকখঙনরবা জগোই শাবা মীশক অমনি! অরুনাচল প্রদেশকী ফজরবা অমদি মঙাল নাইরবা কল্চর অসি য়েংবদা নুংঙাই…"
পি.এম.না আই.আই.এস.সি. বেঙ্গলুরুদা সেন্তর ফোর ব্রেন রিসর্চ শঙ্গাখ্রে অমসুং বাগচি পার্থসার্থী মল্তিস্পেসিয়েলিতী  হোস্পিতালগীদমক্তা উরেপ-উয়ুং তমখ্রে

প্রধান মন্ত্রী, শ্রী নরেন্দ্র মোদীনা ঙসি আই.আই.এস.সি. বেঙ্গলুরুদা সেন্তর ফোর ব্রেন রিসর্চ শঙ্গাখি অমসুং বাগচি পার্থসার্থী মল্তিস্পেসিয়েলিতী হোস্পিতালগীদমক্তা উরেপ-উয়ুং তমখি। প্রধান মন্ত্রীনা ত্বীত তৌরকখি: “@iiscbangalore দা সেন্তর ফোর ব্রেন রিসর্চ শঙ্গাবদা য়াম্না নুংঙাইবা ফাওই। মসিদা ঐহাক্না অমুক্কসু হেন্না নুংঙাইরিবসিগী মরমদি ঐহাক্না মসিগী প্রোজেক্ত অসিগীদমক্তা উরেপ-উয়ুং তম্বগী কুদোংচাবা অদুসু ফংখি। মসিগী সেন্তর অসিনা ব্রেনগা মরী লৈনবা দিসওর্দরশিং অদুবু করম্না য়েংশিনগনি হায়বগী মতাংদা রিসর্চ তৌবদা মাংজিল থারগনি।” লৈবাক খুদিংমক্না হেল্থকিয়রদা খ্বাইদগী হেন্না মরু ওইবা পীগদবা মতম অসিদা, বাগচি পার্থসার্থী মল্তিস্পেসিয়েলিতী হোসপিতালগুম্বা পাইখৎলক্লিবা থবকশিং অসিনা য়াম্না মরু ওইবা থৌদাং লৌরগনি। লাক্কদবা মতমশিংদা, মসিনা হেল্থকিয়রগী মতিক-মগুন হেনগৎহল্লগনি অমসুং সেক্তর অসিদা রিসর্চ হৌদোকপদা পুক্নিং থৌগৎলগনি।” সেন্তর ফোর ব্রেন রিসর্চ অসি অসিগুম্বা মখলগী অমত্তা ঙাইরবা রিসর্চ ফেসিলিতী অমা ওইনা দেবেলপ তৌখি অমসুং চহিগা মরী লৈনবা ব্রেনগী দিসওর্দরশিং য়েংশিন্নবা খুদম-চাংদমদা য়ুমফম ওইবা পব্লিক হেল্থ ইন্তর্ভেন্সনশিং পীনবা য়াম্না মরু ওইবা রিসর্চ পাংথোকপদা মীয়েং থম্লি। ফমুং ৮৩২ লৈবা বাগচি পার্থসার্থী মল্তিস্পেসিয়েলিতী হোসপিতাল অসি আই.আই.এস.সি. বেঙ্গলুরুগী কেমপসতা দেবেলপ তৌরগনি অমসুং মসিনা ইন্সতিত্যুত অসিদা সাইন্স, ইঞ্জিনীয়রিং অমসুং মেদিসিন ইন্তিগ্রেত তৌবদা মতেং পাংগনি। মসিনা লৈবাক অসিদা ক্লিনিকেল রিসর্চতা য়াম্না চাউনা ইনোৎ হাপ্লগনি অমসুং লৈবাক অসিদা হেল্থকিয়র সার্বিসশিং ফগৎহনবদা মতেং পাংগদবা অনৌবা মখলগী পাম্বৈশিং পুথোকপগ মাইকৈদা থবক তৌগনি।
প্রধান মন্ত্রীনা পুথন্দুগী য়াইফরবা থৌরমগা মরী লৈননা মীয়ামদা, মরু ওইনা তমিল মীয়ামদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা পুথন্দুগী য়াইফরবা থৌরমগা মরী লৈননা মীয়াম অমসুং তমিল ইচিল ইনাওশিংদা য়াইফ পাউজেল পীখ্রে। প্রধান মন্ত্রীনা অসুম্না ত্বীত তৌখিঃ “পুথন্দুগী য়াইফরবা থৌরমগা মরী লৈননা মীয়ামদা, মরু ওইনা তমিল মীয়ামদা য়াইফ পাউজেল পীজরি। লাক্কদৌরিবা চহি অসিদা মায় পাকপা অমসুং নুংঙাইবনা থনবা ওইরসনু। অদোমগী অনীংবা অপাম্বা পুম্নমক ফংবা ওইরসনু। মীয়াম খুদিংনা হরাও-নুংঙাইনা অমসুং হকশেল ফনা লৈবা ওইরসনু”।
গুজরাতকী চহি হৌবদা প্রধান মন্ত্রীনা মীয়ামদা য়াইফ-পাউজেল পীখ্রে

গুজরাতকী চহি হৌবগী থৌরমদা প্রধান মন্ত্রী নরেন্দ্র মোদীনা গুজরাতকী মীয়ামদা য়াইফ-পাউজেল পীখ্রে। প্রধান মন্ত্রীনা হায়খি, গুজরাতীশিংদা চহি হৌবগী য়াইফ-পাউজেল পীজরি। লাক্কদৌরিবা চহি অসিনা নখোয়গী অনিংবশিং থুংবা ওইরসনু। মীপুম খুদিংমক হকচাং ফনা নুংঙাইনা পানবা ওইরসনু, সাল মুবারক।
প্রধান মন্ত্রীনা নীরাজ চোপ্রাবু তোকিও ওলিম্পিক্স ২০২০গী জেবলিন থ্রোদা সনাগী মেদল ফংলকখিবগীদমক থাগৎখ্রে

প্রধান মন্ত্রী শ্রী নরেন্দ্র মোদীনা নীরাজ চোপ্রাবু তোকিও ওলিম্পিক্স ২০২০গী জেবলিন থ্রোদা সনাগী মেদল ফংলকখিবগীদমক থাগৎখ্রে৷ মহাক্না পুক্নিং চিংশিন্নিংঙাই ওইরবা মওংদা শান্নখি অমসুং ময়ামগা মান্নদবা মওংদা থৌনা উৎখি হায়না প্রধান মন্ত্রীনসু ফোংদোকখি৷ ত্বিত অমদা, প্রধান মন্ত্রীনা অসুম্না ফোংদোকখি; "তোকিওদা পুৱারী ইখ্রে! @নীরাজ_চোপ্রা১না ঙসি ফংলিবা অসি মতম পুম্নমক্কী ওইনা নিংশিংদুনা লৈহৌরগনি৷ নহা ওইরিবা নীরাজনা কা-হেন্না হৌথোই-শিন্থোইরবা মওংদা শান্নখি৷ মহাক্না পুক্নিং চিংশিন্নিংঙাই ওইরবা মওংদা শান্নখি অমসুং ময়ামগা মান্নদবা মওংদা থৌনা উৎখি৷ #তোকিও ২০২০দা সনাগী মেদল ফংলকপগীদমক মহাকপু থাগৎলি"
পি.এম.না য়াম্না শক্নাইরবা কথক দান্সর পন্দিত বির্জু মহারাজনা লৈখিদবগী নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা য়াম্না শক্নাইরবা কথক দান্সর পন্দিত বির্জু মহারাজনা লৈখিদবদা থমোয় শোক্না নুংঙাইতবা ফোংদোকখি। প্রধান মন্ত্রীনা হায়খি মদুদি মহাক্না লৈখিদবা হায়বসি কলাগী মালেমদা মহুৎ শিনবীনবা লৈররোইদ্রবা অমাংবা অমনি হায়নসু হায়খি। ত্বীত অমদা প্রধান মন্ত্রীনা হায়খি; “ভারতকী জগোইগী কলা অসিবু মালেম শিনবা থুংনা তোপ-তোপ্পা মগুন অমগা লোইননা মশক তাক্লম্বা পন্দিত বির্জু মহারাজনা লৈখিদবদা থমোই শোক্না নুংঙাইতে। মহাক্না লৈখিদবা হায়বসি কলাগী মালেমগী ওইনদি মহুৎ শিনবীনবা লৈত্রবা অমাংবনি। অৱাবগী অসিগুম্বা পুংজা অসিদা ঐহাক্না মহাক্কী ইমুং-মনুং অমসুং মহাকপু পামজরম্বশিং অদুদা অৱাবা ফোংদোক্লি। ওম শান্তি!”
প্রধান মন্ত্রীনা পুলৱামা এতেক্তা লৈখিদ্রবা অথৌবশিংগী মফমদা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা ২০১৯গী নুমিৎ অসিদা পুলৱামাদা লৈখিদ্রবা অথৌবশিং অদুগী মফমদা ইকায় খুম্নবা উৎখ্রে অমদি ঐখোয়গী লৈবাক অসিগীদমক মখোয়না লৌখিবা থোইদোক হেন্দোকপা থৌদাং অদু নৌহৌনা নিংশিংখ্রে। ত্বীৎ অমদা প্রধান মন্ত্রীনা হায়খি; “ঐহাক্না২০১৯গী নুমিৎ অসিদা পুলৱামাদা লৈখিদ্রবা অথৌবশিং অদুগী মফমদা ইকায় খুম্নবা উৎচরি অমদি ঐখোয়গী লৈবাক অসিগীদমক মখোয়না লৌখিবা থোইদোক হেন্দোকপা থৌদাং অদু নৌহৌনা নিংশিংজরি। মখোয়গী থৌনাফবা অমসুং অৱাংবা থাক্কী কৎথোকখিবা অদুনা ভারত মচা খুদিংমকপু মপাঙ্গল কনবা অমসুং চাউখৎপা লৈবাক অমগী মায়কৈদা থবক তৌনবা ইনোৎ পীরি।”
প্রধান মন্ত্রী শ্রী নরেন্দ্র মোদীনা ইজরেলগী প্রধান মন্ত্রী হিজ এক্সিলেন্সী নফতালী বেন্নেৎকা লোয়ননা তেলিফোন্দা ৱারী শাখ্রে

প্রধান মন্ত্রী শ্রী নরেন্দ্র মোদীনা ঙসি ইজরেলগী প্রধান মন্ত্রী হিজ এক্সিলেন্সী নফতালী বেন্নেৎকা লোয়ননা তেলিফোন্দা ৱারী শাখ্রে। প্রধান মন্ত্রীনা ঐচ.ই. বেন্নেৎপু কোবিদ-১৯ নারে হায়না দাইগনোসিস তৌখ্রবা মতুংদা অথুবদা নাবা ফগৎলক্নবা মহাক্না য়াইফ-মঙ্গোল পীখ্রে। মহাক্না হন্দক্তা ইজরেলদা চত্থখিবা তেরোরিস্তকী এতেক অদুদা মীওই কয়াগী পুন্সি মাংখিবা অদুগীদমক মহাক্না অৱাবা ফোঙদোকখি। লুচিংবশিংনা য়ুক্রেনগী ওইরিবা ফীভম য়াওনা ওইরক্লিবা জিও-পোলিতিকেল দিবেলপমেন্তশিংগী মতাংদা কুপ্না খন্নখি। মখোয়না হৌজিক পাইখৎলিবা বাইলেতরেল কোওপরেসনগী থৌরাংশিং অসিসু য়েংশিনখি। প্রধান মন্ত্রীনা ঐচ.ই. বেন্নেৎপু অথুবদা ভারত্তা লাক্নবা অমদি মহাক্না তরাম্না ওক্নবা খৌরাংনা ঙাইরি হায়না ফোঙদোকখি।
বি.দবল্যু.এফ. ৱার্ল্দ চেম্পিয়নশিপতা সনাগী তকমান লৌরকপদা প্রধান মন্ত্রীনা পি.ভি. সিন্ধুগী মফমদা নুংঙাইবা ফোংদোকখ্রে

বি.দবল্যু.এফ. ৱার্ল্দ চেম্পিয়নশিপতা সনাগী তকমান লৌরকপদা প্রধান মন্ত্রী শ্রী নরেন্দ্র মোদীনা পি.ভি. সিন্ধুগী মফমদা নুংঙাইবা ফোংদোকখ্রে প্রধান মন্ত্রীনা হায়খি, “থোইদোক হেন্দোকপা তেলেন্ত লৈরবা পি.ভি. সিন্ধুনা ভারতপু অমুক হন্না চাউথোকহল্লে! বি.দবল্যু.এফ. ৱার্ল্দ চেম্পিয়নশিপতা সনাগী তকমান লৌরকপগীদমক মফমদা নুংঙাইবা ফোংদোকচরি। পি.ভি. সিন্ধুগী মায় পাক্লকপা অসিনা শান্নরোইশিংগী মীরোলশিংবু পুক্নিং থৌগৎলগনি।”